Zuztarluze - Zuztarretatik Ahora\nZuztarluze, Zuztarretatik Ahora egitasmoaren arrimuan loratu dan jolas interaktiboa eta txapelketa antolatua da. EITBn hain ezagun egin den Mihiluze programaren formatoaren haritik etorri dator. Gaurko haur eta gazteak euskararen erabilera praktikoan murgilduta ikus ditzagun, herri ondarea teknologia berriekin uztartu behar genuela antzeman genuen eta behar horri erantzutera dator Zuztarluze.\nZer lantzen da\nZuztarretatik Ahora egitasmoan jasotako toponimia, ondare etnolinguistikoa, lexikala eta etnografikoa lantzen da.\nUrteetako landa lanean batutako tokian tokiko baserrien izenak, errekak, basoak, iturriak…; gure aurrekoek erabilitako esaerak eta berbak; ibilitako lanabesak, urteen podasuz errotutako ohiturak eta baserriko beheko suaren epelean nahiz jai giroan abestutako kantak eta bertsoak.\nGaur egun, jolas interaktiboa sarean dago eta edonork jolastu dezake, baita zuk ere: http://zuztarluze.com/olgau/\nZUZTARLUZE TXAPELKETAREN IBILBIDEA\nZuztarluze jolas interaktiboa txapelketea be bada, eta hagatik, txapelketa bakotxagaz batera finala egiten da: ZUZTARLUZE GALA.\nTxapelketaren ibilibidea 2012an hasi zen, Galdakaon. 2017. urte honetan 5. edizioa burutuko dogu eta Zuztarluzeko edizio berri bat antolatzen hasiak gara Arrigorriaga, Etxebarri, Orozko eta Ugaoko eskola zein institutuetan. Basaurik eta Galdakaok urte birik behin antolatzen dabe eta aurton ez dagokie. Ondorengo lerrootan, txapelketa honek urtez urte burutu izan duen ibilbidea eta jasota gelditu diren testigantzak erakutsiko dizuegu.\nGuk haina edo gehiago gozatu!\nZuztarluze egitasmoak salto berri bat ematen du. Oraingo honetan, jolasa, multiplataforma bihurtzen da.\nBasauriko DBHko ikastexeek Zuztarluzeren lekukoa LHko ikastetxeei pasatzen diete. San Jose eta Basauri ikastetxeei Arizko ikastola gehitu zaie.\nGure urtxakurra lanpeturik ibili da 2015eko maiatzean. Basauri itxi eta Nerbio ibaiatik gora Arrigorriagara bidaiatzen du, LH zein DBHko Zuztarluzeko txapelketari heltzeko.\nArgazkian Sonia Villamor aurkezlea, Loren Oliva Etxebarriko alkatea eta galan parte hartu duten DBHko ikasleak ditugu. Argakian ageri den legez, talde gorriko Marta Plaza eta Nagore Riañok irabazle suertatu dira goizeko finalaren lehian.\nFinalean, argazkian ageri zaigun Oneka Izarzelaiak parte hartu du eta oroitzapen hunkituen artean gogoratu dugu, Angela Bilbao, bere amumaren ondoan ateratako argazkia, 6 urte atzerago.\nEtxebarriko Kukullaga herri eskolara ere gure urtxakurraren egitasmoa ailegatzen da. Lehen Hezkuntzako 6. mailan lantzen da eta ekainaren 6an, eskolako areto nagusian, Zuztarluze Gala antolatu dugu.\n6. mailakoak finalaren protagonistak izan ziren. Arkaitz Estiballesek, bertako bertsolaritza arduradunak, saioa gidatu zuen. Eskolako areto nagusiaren aforoa beterik izan genuen, animo kartelak han, kolore bateko eta besteko kamisetak hemen, pankartak…. Zuztarluze txapelketa alai eta bizia izan dugu.\nArgazkian Arkaitz Estiballes bera, Iker Lopez Etxebarriko Hezkuntza eta Euskara zinegotzia eta Andoni Varela eta Vanesa Garcia txapeldunak dauzkagu. Txapela jantzi eta partehartzaileei sariak banandu ostean bertso batekin agurtu da saioa.


HEZKIDETZAN ESKU HARTZEN talde-bloga: Hezkuntza, hezkidetzailea izango da edo...ez da hezkuntza izango\nHezkuntza, hezkidetzailea izango da edo...ez da hezkuntza izango\nNere inguruan, ezaguna al da “Hezkidetza”? Zein adibide jarri dituzte gai honi buruz galdetuak izan direnean?\n“Bai, hori da, “Chimamanda”ren liburuak esaten duena, “Guztiak izango beharko genuke feministak”; nik hori irakurri nuenean adibide pila bat ikusi nituen eta egia esan, teoria baino askoz hobeto ulertu nuen, aizu, berdintasunaren kontua”\n“Egia da, nik eztakit oso ondo hezkidetza zer den esaten baino nere iloba oso ondo ulertzen dut bere ikastetxean gustatzen ez zaizkion jokaerak azaltzen dizkidanean; nere ustez neskek mutilek baino kontzientzia gehiago dute desberdin tratatuak direla”\n“Ba, hori izango da, “kide” izatea, eskubide berdinak izatea. Ba lehengoan, Institutuko pasiloan, ikasle mutil batek esan zion irakasle bati, “Zera…nik berdintasun kontuekin ez naiz asko aklaratzen… Azalduko didazu nola den asuntoa? Irakasleak esan zion: “Ezagutzen duzu zein gauza egin ditzakezun zuk berdintasunaren alde? Ba galdera ona iruditu zitzaidan.”\n“Bueno, badakit genero-berdintasunarekin lotura duela. Baino hori hezkuntza munduan esango duzue. Koadrilan sexismoari buruz hitz egiten dugu, feminismoari buruz, eskubide berdintasunari buruz”\n“Nik bakarrik dakit denda handi horietan, diferentzia itzela dagoela neskentzako gauzen eta mutilen gauzen artean: arropa eta oinetakoak direla, jostailuak direla, jolas digitalak direla… Usted dut hezkidetza horri buruzko hausnarketa dela. Ia hori naturala de edo nondik datorren jakitea. Behintzat haurrak konturatu daitezen. Baina, familien kontuekin hasten dela esango nuke. Orduan hezkidetza eskolan bakarrik?”\nJarritako adibideetatik ondorioztatu daiteke, hezkidetza eskolarekin lotzen dela, genero-berdintasunarekin lotuta dagoela. Onartzen da desberdintasunez tratazen direla neskak eta hori leku askotatik “baimendua” dagoela: kontsumotik, eskola harremanetatik, familia gunetik. Genero bedintasunak neskak eta mutilak, emakumeak eta gizonak edo…interpelatzen gaitu. Ez da “nesken” kontua bakarrik. Eta zera ikusten da, adibide eta praktikak errezago azaltzen direla definizioak baino.\nAgian teoría falta zaigu? Elaborazioa? Argudioak? Baietz esango nuke.\nHezkuntza, leku guztietan eta espazio sozial orotan garatzen den fenomeno hori, hezkidetzailea, berdintzailea, izango da…edota ez da hezkuntza izango.\nBeraz, Hezkuntza, hezkidetzailea…edo? #Matti-k egindako ekarpenak ederki borobiltzen du gizartearen ideia:\nBERDINTASUNEAN HEZITZEN DUGUNEAN GIZARTE OSOAK IRABAZTEN DU\nZeren, zergatik landu hezkidetza gaur egun? Ez al dugu ba asko aurreratu gure gizartean? Ez al damakigu urte asko iadanik hezkidetza lantzen? Zergatik orain eta hemen?\nBa, alde batetik, gizarte modernoetan, bizitzarako oinarrizko trebetasuna delako. Haur eta gazte guztientzat. Bestalde, ikaslek beraiek ere eskatzen ari direlako, kontzientzia garatzen ari delako. Chimamandak dion bezala, genero rolak, garapenerako oztopoak direlako. Gure gizartean berdintasun formala existitzen dela behin eta berriro azaltzen delako eta emakumeen etorkizuna baldintzatzen ari direlako. Biologia izaten ari delako, berriro ere, eta atzera pauso bezala, eraikuntza sozialaren legitimazio iturri. Eta, hezkuntza delako, oraindik, gizarte justu eta utopiko bat eraikitzeko gune ahalduntzailea.\nETIKETAK #muria, HEZKIDETZA\nDIKOTOMIAK, GIZA-KONTROLERAKO TRESNAK\nHezkidetza Genero-Sistema suntsitzen, nik estereot...\nAurrera Hezkidetza! Baina... Zer da hezkidetza?\nATZOKO "HEZKIDETZAN HAZTEN ETA HEZTEN" FALTA DENA\nINON EZ INOR MENPEKO\nHEZKIDETZARI BURUZKO INKESTA XUME BAT\nHEZKIDETZAN HAZTEN ETA HEZTEN Hezkidetzari buruz ...\nZER DAKIGU HEZKIDETZARI BURUZ? Hezki zer?\nZiberaktibatu zaitez 2.0#Josune MUGITU ZAITEZ S...\nASKE HEZI, ASKE BIZI!\nHEZKIDETZAN ESKU HARTZEN talde-bloga: HEZKIDETZA G...\nHEZKIDETZA LAU HAIZETARA!!!!!\nBA AL DAKIGU ZER DEN HEZKIDETZA?\nHEZKIDETZAREN-GAKOAK: KONPETENTZIAK ETA BALIOAK\nHEZKIDETZA KONTZEPTUAREN HEDAPENA\nSENTITU HEZKIDETZAREN ZIZTADA!\nDATUEN AURREAN……. EMAKUMEAK AKTIBATU.\nHEZKIDETZA, JALGI HADI PLAZARA!\nHEZKIDETZA GURE HELBURUA\nZer dakigu hezkidetzari buruz? Zer de hezkidetza?\nHezkuntza, hezkidetzailea izango da edo...ez da he...\nZER DAKIGU HEZKIDETZARI BURUZ?


Kirolak | Larrabetzu Euskal Herria | 4 orrialdea\nKategoriaren artxiboa: Kirolak\nAlbisteak, Euskalherria, Kirolak, larrabezua\nLasterketa, janari bilketa #sahara #larrabetzu\n2017-12-27 larrabetzutik Utzi iruzkina\nSahararen aldeko lasterketa\nEta janari bilketa\nOlarreta #pelota #larrabetzu\n2017-12-21 larrabetzutik Utzi iruzkina\nUmeek ondo irabazitako atseden egunekin amaituko dugu urtea.\nNagusiek, ordea, lan ta lan jarraitzen dute. Larunbatean, hain zuzen, Gernikako Santanape pilotalekuan, Bizkaiko Kluben arteko txapelketako nesken finalak jokatuko dira, eta bertan Olarretako 4 pilotari egongo dira txapelak irabazi asmoz, eta irabazten ez bada, ondo pasa eta hurrengoaren bila!\nNagore eta Olatz eskuz banakakoan, eta Ane eta Irantzu palako finaletan ikusiko ditugu.\nGoazen danok Gernikara neskak animatzera!\nPilota #olarreta #larrabetzu\n2017-12-15 larrabetzutik Utzi iruzkina\nFederatuen Bizkaiko pala txapelketaren final erdietan murgiduta gaude, gure pilotariak animatu behar ditugu finaletara heltzeko. Animo neska-mutilak!\nUmeak ere aurrera doaz, eskupilotan zein palan.\nZorte on, eta disfrutatu guztiok!\nHonetaz gain, larunbat arratsaldez, pala profesionalen txapelketako partiduak izango ditugu Larrabetzun.\nEMAKUME PILOTARIEN III. TOPAKETA #LARRABETZU\n2017-11-15 larrabetzutik Utzi iruzkina\nEMAKUME PILOTARIEN III. TOPAKETA LARARBETZUN.\nAZAROAK 18 FRONTOIAN.\nTxokoan elkarteak antolatuta\nTXARRIBODEA #ARETXABALA #LIBRE #LARRABETZU\n2017-11-12 larrabetzutik Utzi iruzkina\nUrtero bezala (1991tik aurrera…), TXARRIBODEA ARETXABALAN.\nBESTE URTE BATZUETAKO IRUDIAK\nESKU PILOTA PARTIDUAK #LARRABETZU\n2017-11-09 larrabetzutik Utzi iruzkina\n2017-10-19 larrabetzutik Utzi iruzkina\nBizkaiko pala txapelketetan murgilduta jarraitzen dugu. Gure neska-mutilek dena ematen dute partiduetan. Zorte on on guztioi.\nNesken Bizkaiko kluben arteko eskuz banakako txapelketak ere aurrera darrai, eta gure pilotariak Nagore eta Olatz Santurtzira joango dira igandean. Disfrutatu!\nAlbisteak, Herria, Kirolak, Politika\nLED ARGI BERRIAK FUTBOL ZELAIRAKO #LARRABETZU\n2017-10-18 larrabetzutik Utzi iruzkina\nLarrabetzuko futbol-zelairako LED argi barriak\nEraginkortasuna eta iraunkortasuna dira LARRABETZUko Udalak inbertsinoen arloan egin dauzen ahalegin honeen zutabe biak. Zemendian, gaur egun dagozan argi-fokuak kendu eta punta-puntakoak diran LED PHILIPS argi barriak ipiniko dira. Instalazino barri hori abiatuarazoteak kontsumo elektrikoaren % 70 aurreztea ekarriko dau. Horrezaz ganera, lanpara mota horrek, egun jarrita dagozan argien aldean, askozaz be bizitza erabilgarri luzeagoa dauka, eta argi-sistema barriak posizino bat eukiko dau entrenamentuetarako eta beste posizino bat partidu ofizialetarako. Horreri guztiari esker, udal instalazinoak eraginkorragoak izango dira, iraunkorragoak, eta energia gitxiago kontsumiduko dabe.\nAtzo sinatu zan burutzapen-kontratua proiektu hoen adjudikazinoa hartu dauen enpreseagaz. Lizitazino honetara 11 enpresa aurkeztu ziran.\nProiektu honek, urte hasikeran 2017-2019rako inbertsino-plan estrategikoan onetsi diran proiektuetariko bat danak, 60.340 euroko kostua eukiko dau. Bizkaiko Foru Aldundiak ordainduko dau eragiketa honen kostuaren % 60, energia-eraginkortasuna hobetzeko diru-laguntzinoen pentzura.\nInstalazino hau martxan jarri ostean, Larrabetzuko futbol-zelaia energia aurreztuten dauen eta askozaz merkeagoa dan teknologia barri hau daukien lehenengo zelaietarikoa izango da.\n2017-10-10 larrabetzutik Utzi iruzkina\nLarrabetzuko udal pilotalekuan\n2017-10-05 larrabetzutik Utzi iruzkina\n← Aurrekoa 1 … 3 4 5 … 28 Hurrengoa →\nabout 47 min ago via Twitter for Android\nabout 50 min ago via Hootsuite Inc.


29/05/2015 17:34 0 commentaires\nZer hartu-edan-jan-erre... zuen Junckerrek?\nPasa den astean Rigan izan zuten europear agintariek goi bilera, denei ongietorria ematen Jean Claude Juncker Europear Batzordeko presidentea. Lehen ere askok ez du geheigi maite baina bideo honetan ikus daitekeen moduan, itxura onartezina emanez egin zien harrera Europa guztiko agintariei.\nUmorez hartu dute batzuk, herritarrekiko duen mesprezuaren adierazle dela uste du askok. Dena dela, zalantza nabarmena denen baitan zer demonio hartu zuen, edan zuen, jan zuen edo erre zuen halako...\nAthleticek berak, bere kanalean ditu honako pertsona ezagunen babes mezuak: La Otxoa, Xabier Jon Davalillo, Unai Basurko, Eneko Atxa, Garcia Erguin, Ana Urrutia, Jose Luis Atxotegi, Miguel Madariaga, Efren Vazquez, Kepa Junkera, Agurne Anasagasti, Juanito Oiarzabal, Jose Luis Korta, Alex Txikon, Eli...\n26/05/2015 15:59 0 commentaires\nGabarrarekin amesten, egun handirako atzera kontaketa\n#DenokBatera traolarekin saiatu edo bestela Athletic jarri edozein sare sozialetan eta berehala antzemango duzue larunbateko final handira begira direla milaka euskal herritar. Finalera begira elkarlana abiatu dute Uriola.info, Jauzia ekimenak eta Geuria.info-k gabarrarekin amesten ari direnen testigantzak jasoz:\nIgor Elortzak abiatu zuen seriea eta ondoren iritsi da Josu Bergararen ekarpena. Kantu giroan eta garai zaharrak gogoan:\n22/05/2015 15:51 0 commentaires\nEl régimen se moviliza contra el cambio en Nafarroa\nAhotsa.info: Manifestación en Pamplona contra el cambio político y en favor del Régimen convocada por Dino Altávez, quien se dio un baño de multitudes entre proclamas en favor del TAV y del Capital.\nOtro reportaje sobre esta manifestación, con entrevistas a los asistentes: https://www.makusi.tv/videos/4641/\n22/05/2015 14:46 0 commentaires\nGasteizko herri harresia 1, 2, 3, 4 bideotan\nMundu osora hedatu dira Gasteizko harresiko irudiak eta bertako hedabideok desobedientzia erakustaldi honen berri zabal eman dugu. Sarean etenik gabe zabaldu dira bertako argazkiak, bideoak, mezuak... Horietako batzuk aukeratu ditugu hemen, laburpen gisa edo:\n1.- Desobedientzia, elkartasuna:\nGizon honek Ertzaintzaren aurrean erakutsi zuen jarrera sendoak txalo zaparrada eragin zuen Gasteizen bertan, eta baita sarean ere. Juan Carlos Mohr-ek hedatu zuen lehenbizi zuzenean Twitterrez, bideo...


EBAZPENA, 2021eko azaroaren 15ekoa, Familia eta Haurren zuzendariarena, zeinaren bidez jendaurrean jartzen baita 14 urtetik beherako seme-alabak zaintzeko langileak kontratatzeko laguntzei buruzko Dekretu-Proiektua. - Eusko Jaurlaritza - Euskadi.eus\nBerdintasun, Justizia eta Gizarte Politiketako Sailak «14 urtetik beherako seme-alabak zaintzeko langileak kontratatzeko laguntzei buruzko dekretu-proiektua» prestatu du, eta Xedapen Orokorrak egiteko Prozeduraren abenduaren 22ko 8/2003 Legearekin bat etorriz izapidetu behar da.\nLege horretan xedatutakoa betetze aldera, Berdintasun, Justizia eta Gizarte Politiketako sailburuak, 2021eko azaroaren 2an, agindu bat eman zuen, zeinaren bidez hasiera ematen baitzaio goian aipatutako dekretu-proiektua prestatzeko prozedurari; gerora, 2021eko arazoaren 10ean, dekretu-proiektuaren testua aldez aurretik onartzeko agindua eman zuen, behin artikuluak idatzi ondoren.\nAipatu 8/2003 Legearen 8.1 artikuluaren arabera, xedapen orokorrak jendaurrean jarri behar dira, baldin eta herritarren eskubide eta interes legitimoei eragiten badiete kasu honetan eragiten die eta xedapenen izaerak hala eskatzen badu.\nHorretarako, jendaurrean jartzen da «14 urtetik beherako seme-alabak zaintzeko langileak kontratatzeko laguntzei buruzko dekretu-proiektua», hogei egun baliodunez, ebazpen hau Euskal Herriko Agintaritzaren Aldizkarian argitaratu eta hurrengo egunetik hasita.\nAzaldutako guztiagatik, dekretu-proiektu hori prestatzen hasteko prozedurari hasiera ematen dion Berdintasun, Justizia eta Gizarte Politiketako sailburuaren 2021eko azaroaren 2ko Aginduaren ebazpen-zatiaren bigarren eta hirugarren apartatuekin bat etorriz, eta aintzat hartuta Berdintasun, Justizia eta Gizarte Politiketako Sailaren egitura organikoa eta funtzionala ezartzen duen urtarrilaren 19ko 12/2021 Dekretuaren 17.b artikulua, honako hau\nLehenengoa. Jendaurrean jartzea «14 urtetik beherako seme-alabak zaintzeko langileak kontratatzeko laguntzei buruzko dekretu-proiektua», hogei (20) egun baliodunez, ebazpen hau Euskal Herriko Agintaritzaren Aldizkarian argitaratu eta hurrengo egunetik hasita.\nBigarrena. Goragoko apartatuan xedatutakoaren ondorioetarako eta herritarrek alegazioak aurkeztu ahal izateko, delako dekretu-proiektua eskuragarri izango da honako leku honetan: Berdintasun, Justizia eta Gizarte Politiketako Saileko Familia eta Haurren Zuzendaritza (Donostia kalea 1, Lakua I eraikina, 1. solairua) eta Eusko Jaurlaritzako egoitza elektronikoaren iragarki-taulan, www.euskadi.eus web-orrian.\nHirugarrena. Alegazioak Familia eta Haurren Zuzendaritzan aurkez daitezke, Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan ezarritako lekuren batean, eta Familia eta Haurren zuzendariari zuzendu behar zaizkio.